b'\n_START_ARTICLE_\nVilho Turunen\n_START_PARAGRAPH_\nVilho Turunen (16. joulukuuta 1923 Polvij\xc3\xa4rvi \xe2\x80\x93 8. helmikuuta 1973 Joensuu) oli suomalainen poliitikko. Turunen valittiin kansanedustajaksi Kuopion l\xc3\xa4\xc3\xa4nin it\xc3\xa4isest\xc3\xa4 vaalipiirist\xc3\xa4 ja h\xc3\xa4n oli eduskunnassa yhden kauden 1958\xe2\x80\x931962, ensin Sosialidemokraattisen opposition 1958\xe2\x80\x931959 ja sitten Ty\xc3\xb6v\xc3\xa4en ja pienviljelij\xc3\xa4in sosialidemokraattisen liiton eduskuntaryhm\xc3\xa4ss\xc3\xa4 1959\xe2\x80\x931962._NEWLINE_Turunen ty\xc3\xb6skenteli SDP:n sihteerin\xc3\xa4 Kuopion l\xc3\xa4\xc3\xa4nin it\xc3\xa4isess\xc3\xa4 piirij\xc3\xa4rjest\xc3\xb6ss\xc3\xa4 1951\xe2\x80\x931958, Joensuun piirin sosialidemokraattisen nuorisoj\xc3\xa4rjest\xc3\xb6n sihteerin\xc3\xa4, TPSL:n puoluesihteerin\xc3\xa4 1962\xe2\x80\x931963, Mets\xc3\xa4alan ty\xc3\xb6el\xc3\xa4kekassan tarkastajana 1963\xe2\x80\x931968 ja Maaseututy\xc3\xb6v\xc3\xa4en liiton asiamiehen\xc3\xa4 1963\xe2\x80\x931973._NEWLINE_Turunen osallistui kunnallispolitiikkaan Joensuun kaupunginvaltuustossa ja -hallituksessa. H\xc3\xa4n oli my\xc3\xb6s kaupunginjohtajan varamies.'